INDOKLÁS

Általános indoklás

Ebes Községben a hulladékszállításért felelős közszolgáltató 2019 nyarán valamennyi háztartás számára elegendő mennyiségű 120 literes, merev falú (ún. „sárga fedelű”) elkülönített hulladékgyűjtésre alkalmas gyűjtőedényt bocsátott rendelkezésre. A gyűjtőedények kiosztásával párhuzamosan a szolgáltató megkezdte az ún. „sárga zsákos” gyűjtési mód kivezetését, amelynek következtében szükségessé vált a helyi rendelet módosítása, a begyűjtési költségeit és hatékonyságát, illetve a háztartási szelektív gyűjtés feltételeit is kedvezően befolyásoló gyűjtési módnak megfelelően.

Az 1. §-hoz

A hatályos helyi rendelet 9. § (1)-(2)-(3) bekezdései módosításával kivezetésre kerül az ún. „zsákos” gyűjtési mód, és helyét a rendelet mellékletében rögzített, elkülönített (szelektív) gyűjtésre alkalmas merev falú gyűjtőedény veszi át.

A 2. §-hoz

Hatályba léptető rendelkezést tartalmaz.

Ebes, 2019. szeptember 12.

Dr. Morvai Gábor

jegyző